Irma A/S

**Irma A/S** er en dansk supermarkedkjede som i 1982 ble kjøpt opp av Coop Danmark A/S. Den er Europas nesteldste dagligvarekjede, men stenger i løpet av 2023 etter flere år med underskudd.Tidemann og Dalgaard: «En epoke er slut i hovedstaden: Irma lukker» 31. januar 2023
 
I 1886 åpnet Karen Marie Schepler i Ravnsborggade 5 på Nørrebro en melkebutikk som også solgte egg, med navnet *Mælkeforsyningen Ravnsborg*. Sønnen hennes, Carl Schepler (1870-1942), tok over butikken i 1898 og utvidet vareutvalget. Han skapte logoen med Irma-piken og navnet «Irma» i 1907 i samarbeid med arkitekten Sofus Greiffenberg. Irma-piken ble tegnet av Greiffenberg med datteren Else som modell. I ble hun tegnet i ny skikkelse av arkitekt Bent Mackeprang og i 1979 av grafiker Erik Ellegaard Frederiksen. I 2003 sørget grafikeren Connie Lyst for at Irma-piken fikk kortere kjole og en rankere rygg. I 1984 ble Irma-piken valgt til «årsdukke» for Bing og Grøndahl; og da hun fylte 100 år i 2007, ble hun tildelt «klassikerprisen for grafisk design».

Navnet «Irma» var inspirert av samarbeidet med Johan Rasmussens Margarinefabrik i Slagelse, forkortet til Jrma som svar på konkurrenten Otto Mønsted (1839-1916) og hans OMA-margarin. I starten stod det derfor JRMA, som snart ble endret til IRMA. Etter hvert ble Irma og Irma-piken et fast innslag i det danske bybildet og danskers innkjøpsvaner. I 1942 hadde butikk-kjeden 110 butikker og flere fabrikker, men hovedkontoret ble liggende i Ravnsborggade inntil Irma flyttet til Korsdalsvej i Rødovre i 1966, der det også ble bygd et produksjonsanlegg til Irmas kaffe. I 1968 åpnet kafferisteriet som var tegnet av arkitektene Thorkel Klerk og Bent Mackeprang, og består av en silo og et glasshus, der en del av kaffeproduksjonen var synlig utefra. I 1986 flyttet kafferisteriet til Albertslund, men bygningen i «Irma-byen» er fredet. 

Irma-kjeden var på mange måter en pionér i dansk varehandel. Som første supermarkedkjede datomerket de varene sine alt på 50-tallet, innførte sin egen fødevarekontroll, og var først ute med å sende ut tilbudsaviser. Handleposene deres i plast var også spesielle, siden de var dekorert med kunstmotiver. Irma åpnet Danmarks første butikk med selvbetjening i Nykøbing Sjælland i 1950. I 1953 blev den ikoniske neonreklamen Irmahønen satt opp ved Dronning Louises bro og er i dag fredet som en del av dansk kulturarv. Samme året dro Børge Olsen, Irmas direktør fra 1951 til 1979, til Brasil på leting etter «den perfekte kopp kaffe». Han medbrakte københavnsk drikkevann til formålet og fant frem til den senere klassiske «Blå Irma Kaffe». I 1994 sa Irma-kjeden nei til egg fra burhøns med henvisning til dyrevelferd.

Da lavpriskjedene kom på 1980-tallet, la Irma seg på en ny linje med prioritering av bedre varer og kundeservice som varemerke, noe som i perioder lønnet seg, men andre ganger ga selskapet store problemer. I 2002 ble Irma utnevnt til «årets dagligvarekjede» i Danmark.

I 2017 skaffet den kinesiske mangemilliardæren William Ding seg enerett til å selge blant annet Irma-kaffe i Kina.

Kjeden ekspanderte til hele Danmark, men fikk aldri helt fotfeste i Jylland. En stund fantes det Irma-butikker i tyske byer som Hamburg, Kiel og Flensburg.

31. januar 2023 opplyste Coop Danmark at Irma-kjeden nedlegger i løpet av 2023. Av de 65 eksisterende Irma-butikkene omdannes ni til nye Coop-butikker, mens bortimot 30 Irma'er omdannes til *365discount*-utsalg, og rundt ti blir Brugsen-butikker. 17 stenges helt. Både Nationalmuseet og Københavns Museum er derfor begynt å samle inn gjenstander fra den legendariske butikkjeden.

Irma-fondet er et legat innstiftet av Carl Schepler og hans kone. Det deler årlig ut 100.000 danske kroner til velgjørende formål, særlig institusjoner som hjelper barn, eldre og syke.Irma-fondet

## Referanser


## Eksterne lenker
* 
* Irmas Blå Kaffe